Os Coutos

Os Coutos ye una parroquia del conceyu d'Ibias, la más occidental d'elli. Ye la más occidental del mesmu, y la única d'esti conceyu que ta na vera izquierda del ríu Navia; llenda con elli pel oriente; el restu'l so territoriu ta arrodiáu pela provincia de Lugo, y únese al restu del conceyu d'Ibias mediante la parroquia de Sena. Tien una estensión de 9,47 km²; y una población de 85 habitantes (INE, 2009), que se reparten ente les aldees de Folgueiras dos Coutos, A Legúa, A Muria, Parada, Santa Comba dos Coutos (au ta la ilesia parroquial), Valdeferreiros, Vilarello, Vilaselande y O Viñal.

 Clima 
Tien un clima oceánicu con hibiernos fríos, y branos calorosos y secos. Predominen les castañales y los pinos. Hai muncha caza mayor, darréu qu'en monte hai munchos xabalinos y corzos, anque tamién abonden raposos y melandros, y créyese qu'esisten llobos poles buelgues alcontraes. Tamién esiste la pesca de truches nel ríu Navia, que fai frontera cola comunidá vecina de Galicia. Nos últimos años la parroquia sufre una importante cayida nel númberu d'habitantes, yá que la media d'edá ye mui alta.

 La fala de la zona 
La fala gallega d'esta parroquia ta aínda por estudiar. Sábese poco de la fala d'Os Coutos. Podemos dicir que tien más que ver col gallegu del conceyu vecín de Navia de Suarna que col d'Ibias, el conceyu al que pertenez; mientres n'Os Coutos dicen o, estes, aqueles, teu, seu, miña, centeo, animáis... nel restu d'Ibias dicen el, estos, aquelos, tou, sou, mía, centén, animales...

 Llocalidaes 

 Referencies 

 Enllaces esternos 

Coutos, Os
Categoría:Wikipedia:Mantenimientu:Parroquies d'Asturies ensin plantía "llista de sitios"